text: আরতুগ্রুল (; ১১৯১/১১৯৮, আহলাত – ১২৮১, সুগুত) যিনি আরতুগ্রুল গাজি নামে পরিচিত ছিলেন। উসমানীয় সাম্রাজ্যের প্রতিষ্ঠাতা প্রথম উসমানের পিতা। তিনি ওঘুজ তুর্কিদের কায়ি গোত্রের নেতা ছিলেন। বাইজেন্টাইনদের বিরুদ্ধে রোমের সেলজুকদের সাহায্যার্থে আরতুগ্রুল মার্ভ‌ থেকে আনাতুলিয়ায় আসেন। এ সময় তিনি বেশ কিছু ধারাবাহিক ঘটনার মাধ্যমে তিনি উসমানীয় সাম্রাজ্য সৃষ্টিতে নেতৃত্ব দেন। তার ছেলে প্রথম উসমান এবং ভবিষ্যৎ বংশধরদের মত তাকেও গাজী উপাধিতে সম্বোধন করা হয়, যা দ্বারা ইসলামের জন্য লড়াই করা বীর যোদ্ধাদের বোঝায়।
  
  জীবনী 
  ১২৩০ সালে তিনি ওঘুজ তুর্কিদের কায়ি গোত্রের নেতৃত্ব লাভ করেন। বাইজেন্টাইনদের বিরুদ্ধে সেলজুকদের সহকারী হওয়ার ফলশ্রুতিতে তিনি নেতৃত্ব পান। রোমের সেলজুক তুর্কি প্রথম কায়কোবাদ কর্তৃক তিনি আঙ্গোরার(বর্তমান আঙ্কারা) নিকট কারাকা ডাগের ভূমি লাভ করেন। একটি সূত্রমতে  আরতুরুল সেলজুকদের নেতার ভূমি প্রদানের কারণ ছিল যাতে আরতুগ্রুল বাইজেন্টাইন বা অন্যান্য প্রতিপক্ষের কাছ থেকে আসা হামলা প্রতিহত করতে পারেন। পরবর্তীতে তিনি সুগুত গ্রাম ও একে ঘিরে থাকা জায়গা লাভ করেন যা ১২৩১ সালে তিনি জয় করেছিলেন। এই গ্রামটি ১২৯৯ সালে তার পুত্র সুলতান উসমান গাজী খান কর্তৃক উসমানীয় সাম্রাজ্যের রাজধানীতে পরিণত হয়। তার আরো দুই পুত্র হলেন সাবচি বে এবং গুন্দুজ বে।
  alt=|কেন্দ্র|থাম্ব|412x412পিক্সেল|আরতুগ্রুল গাজীর সমাধি
  
  উত্তরাধিকার 
  উনিশ শতকে উসমানীয় নৌবাহিনীর একটি জাহাজকে তার নামে নামকরণ করা হয়। তুর্কমেনিস্তানের আশখাবাদে অবস্থিত আরতুগ্রুল গাজী মসজিদটিও তার নামে নামকরণ করা হয়েছে। তুরস্কের দিরিলিস: আরতুগ্রুল নামক টিভি ধারাবাহিকে এনজিন আলতান দোজায়তান আরতুগ্রুল গাজীর ভূমিকায় অভিনয় করেন।
  
  আরো দেখুন 
   দিরিলিস: আরতুগ্রুল (তুর্কি টেলিভিশন ধারাবাহিক)
  কুরুলুস: উসমান (তুর্কি টেলিভিশন ধারাবাহিক)
   শেখ এদেবালি
   সুলতান সাতুক বুঘরা খান
   মোদু চানয়ু
   সুলতান আল্প আরসালান
   কিলিজ আরসালান
   বুমিন খান
   বিল্গ খান
  
  তথ্যসূত্র
  
  বহিঃসংযোগ 
   আর্তুরুল গাজীর জীবনী  । 
  
  বিষয়শ্রেণী:১১৯৮-এ জন্ম
  বিষয়শ্রেণী:১২৮১-এ মৃত্যু
  বিষয়শ্রেণী:উসমানীয় রাজবংশ
  বিষয়শ্রেণী:তুর্ক শাসক
  বিষয়শ্রেণী:উসমানীয় সাম্রাজ্যের ইতিহাস
title: আরতুগ্রুল